### | | | | --- | --- | | | | | --- | | **Byråd** 25. juni 2019 Sagsnr. 710-2018-38082 Dok.nr. 710-2019-128784 Sagsbehandler DPAKON | | 99.                 Udmøntning af pulje til miljøvenlig transport og CO2-reduktion - Åbent

###

|  |  |
| --- | --- |
| Tidl. politisk behandling | BY, 18.12.18, pkt. 212 |
| Forventet sagsgang | §17, stk. 4-udvalg, TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til udmøntning af en
pulje til miljøvenlig transport og CO2-reduktion (A-237ny). Puljen
indgår i Budget 2019-22 med 1,15 mio. kr. i 2019 og 1,5 mio. kr. i
overslagsårene.

18. december 2018 nedsatte Byrådet endvidere et midlertidigt
udvalg efter den kommunale styrelseslovs §17, stk. 4, som blandt andet skulle
udarbejde anbefalinger til udmøntning af puljen til miljøvenlig transport og CO2-reduktion.
Udvalget skulle herudover også beskæftige sig med forbedring af den kollektive
trafik, herunder en bedre sammenhæng mellem de forskellige transportformer. Som
led heri vil udvalget i efteråret 2019, i samarbejde med Midttrafik, udarbejde
en trafikplan for Favrskov Kommune, som illustrerer den kollektive
trafikdækning og hyppighed i kommunens byer og landsbyer. Dette arbejde
forventes præsenteret for byrådet i starten af 2020.

§17, stk. 4-udvalget har vurderet en række forslag til
reduktion af CO2-udledningen på transportområdet i [adresse].
Udvalget foreslår, at tiltagene, som beskrives nærmere i bilag 1, godkendes.
Det drejer sig om følgende initiativer:

·
Understøtte etablering af [adresse]

·
Etablere ladestandere til elbiler

·
Udlån af elcykler i samarbejde med lokale cykelhandlere

·
Arbejde for flere elbiler i den kommunale bilflåde

·
Undersøge mulighederne for overgang til renovationsbiler, drevet
med alternative drivmidler.

El-delebilsordningerne foreslås oprettet i samarbejde med
energiselskabet AURA. Indholdet i ordningerne udfoldes i bilag 2.

De foreslåede initiativer rækker udover 2019, men i denne
sag frigives alene anlægsmidler til gennemførelse af de foreslåede initiativer
i 2019, herunder udgifter til afledt drift. De øvrige forslag, herunder afledt
drift, vil indgå i budgetlægningen for 2020-23. Dette gælder også for de
forslag fra §17, stk. 4-udvalget, som vedrører kollektiv trafik.

**VURDERING**

Vedlagte forslag til udmøntning af de afsatte beløb i 2019
til initiativer indenfor miljøvenlig transport og CO2-reduktion
anbefales af §17, stk. 4-udvalget. Udvalget har i deres anbefalinger lagt
særlig vægt på projekter, der umiddelbart kan realiseres.

Teknik og Kultur vurderer, at de foreslåede projekter hver
for sig bidrager til at nedbringe CO2-udledningen på
transportområdet i [adresse].

Det bemærkes, at forslagene om
etablering af el-ladestandere imødekommer en del af de lovkrav vedrørende
el-ladestandere, som forventes indført i 2020 på baggrund af EU-lovgivning.

**ØKONOMI**

I Budget 2019-22 er der afsat et
rådighedsbeløb på 1,15 mio. kr. i 2019 til initiativer indenfor miljøvenlig
transport og CO2-reduktion (A-237ny). Med vedlagte forslag til
udmøntning disponeres den samlede pulje i 2019.

Flere af de foreslåede projekter
vil – ud over anlægsudgifter – medføre driftsudgifter. Dette gælder eksempelvis
for administrationen af de forskellige delebilsordninger. Driftsudgifterne for 2019
er indeholdt i de samlede udgifter for 2019. De
øvrige forslag, herunder afledt drift, vil indgå i budgetlægningen for
2020-2023.

**INDDRAGELSE**

§17, stk. 4-udvalget om kollektiv
trafik og miljørigtig transport er nedsat med det formål at involvere interessenter
uden for byrådet i udarbejdelsen af forslag til miljøvenlig transport, CO2-reduktion
og bedre kollektiv transport. Repræsentanter for Landsbyrådet, Ældresagen,
[adresse], Forenede Danske Elbilister og [adresse]
Naturfredningsforening indgår således i udvalget.

**INDSTILLING**

Direktøren for Teknik og Kultur indstiller til Byrådet:

1.
At indstillingen fra §17, stk. 4-udvalget om iværksættelse af
initiativer indenfor miljøvenlig transport og CO2-reduktion i 2019
godkendes.

2.
At der gives en anlægsbevilling på 1,15 mio. kr. finansieret af det
afsatte rådighedsbeløb i 2019 til miljøvenlig transport og CO2-reduktion.

**BESLUTNING**

***§ 17 stk. 4-udvalget - Kollektiv trafik og miljørigtig
transport, 12. juni 2019:***

Fraværende:Sam Lund, Zacharias Jespersen

Ad. 1:

Indstilles godkendt med følgende ændringer:

- Initiativ nummer 3 udsættes til 2020

- Initiativ nummer 5 bortfalder, idet Favrskov Forsyning
anmodes om at gennemføre undersøgelsen

- Fordelingen af anlægsbevillingen mellem initiativerne kan
ændres, afhængigt af efterspørgslen efter de enkelte tilbud. Eventuel ændring
af fordelingen besluttes i §17, stk. 4-udvalget.

Ad. 2:

Indstilles godkendt.

***Teknik- og Miljøudvalget, 13. juni 2019:***

Fraværende:Ingen

Indstillingen fra §17, stk. 4-udvalget indstilles godkendt
med følgende præcisering:

Fordelingen af anlægsbevillingen mellem initiativerne 1a, 1b
og 1c i bilaget kan ændres afhængigt af efterspørgslen efter de enkelte tilbud.
Eventuel ændring af fordelingen besluttes af Byrådet efter indstilling fra §17,
stk. 4-udvalget og Teknik og Miljøudvalget.

Michael Gregersen kan ikke tiltræde indstillingen, idet Dansk
Folkeparti mener, at behovet for de foreslåede tiltag skal afdækkes nærmere
inden, der investeres i indkøb.

***Økonomiudvalget, 18. juni 2019:***

Fraværende:Kim Kristiansen

Holger Pedersen stillede forslag om, at initiativerne
undersøges nærmere i 2019, hvorfor midlerne til puljen ikke udmøntes i 2019,
men i stedet anvendes til håndtering af budgetpresset jf. sag nr. 94.

For forslaget stemte Holger Pedersen, mens Tobias Lauridsen,
Asger Andresen, Isa-bell Richardt Eriksen, Kjeld Krogh og Simone Bruun
stemte imod. Forslaget er dermed faldet.

Indstillingen fra Teknik- og Miljøudvalget indstilles
godkendt.

**Bilag**

|  |  |
| --- | --- |
| Tiltag til udmøntning af pulje A-237ny til miljøvenlig transport og CO2-reduktion | 710-2019-85837 |
| Beskrivelse af AURA's delebilsordninger | 710-2019-108676 |